शुक्रवार, 09 दिसम्बर, 2016 | 20:57 | IST Mobile Offers Flipkart Mobiles
रिश्वत पेशकश: देवगौड़ा ने बेटे के दावे को बकवास बताया
First Published:29-03-2012 11:38:10 PMLast Updated:00-00-0000 12:00:00 AM
पूर्व प्रधानमंत्री एचडी देवगौड़ा ने गुरुवार को अपने बेटे एवं कर्नाटक के पूर्व मुख्यमंत्री एचडी कुमारस्वामी के इस दावे को बकवास करार दिया कि रक्षा सौदा के लिए उन्हें और उनके पिता को रिश्वत की पेशकश की गई थी।
कुमारस्वामी के यह दावा करने के कुछ ही घंटे बाद कि एक बिचौलिए ने रिश्वत देने के लिए उनसे और उनके पिता से सम्पर्क किया था, देवगौड़ा ने संवाददाताओं से कहा कि किसी ने उनसे सम्पर्क नहीं किया था। देवगौड़ा 1996 से 97 तक प्रधानमंत्री रहे थे।
एक संवाददाता सम्मेलन में अपने बेटे के दावे पर देवगौड़ा ने कहा कि वह नहीं जानते कि कुमारस्वामी यह दावा क्यों कर रहे हैं। कुमारस्वामी ने हालांकि दावा करते हुए यह बताने से इंकार किया कि किसने उन्हें रिश्वत की पेशकश की थी, किस सौदे के लिए पेशकश की थी और रिश्वत के तौर पर कितनी रकम की पेशकश की गई थी।
यह पूछे जाने पर कि यह खुलासा वह अब क्यों कर रहे हैं तो कुमारस्वामी ने कहा कि जब सेना प्रमुख वीके सिंह ने दावा किया कि भारतीय सेना की खातिर घटिया वाहन खरीदने की अनुमति के लिए उन्हें 14 करोड़ रुपये रिश्वत के तौर पर देने की पेशकश की गई थी, तब उन्हें यह जानकारी सार्वजनिक करने की प्रेरणा मिली।	लाइव हिन्दुस्तान पर खबरें देखने के लिए कृपया ब्राउज़र की विज्ञापन अवरोधक स्क्रिप्ट(ad blocker) को बंद करें और अपना वेब पेज रिफ्रेश करें, या साइट को किसी दूसरे ब्राउज़र में देखें ।
जनार्दन रेड्डी ने 100 करोड़ की ब्लैकमनी व्हाइट की! नोटबंदी से देश की GDP में दो फीसदी की कमी आएगीः मनमोहन कर्नाटक के लोकप्रिय गायक एम बालामुरलीकृष्ण का निधन शाही शानो-शौकत के साथ हुई ब्रह्माणी रेड्डी की शादी पंचांग-पुराण